ȘTIRI… INFORMAȚII… EVENIMENTE… (XII)

ȘTIRI… INFORMAȚII… EVENIMENTE… (XII)

1896 – S-a deschis, la Bucureşti, “Expoziţia artiştilor independenţi”, al cărei manifest era semnat de Ştefan Luchian, alături de un grup de prieteni (Constantin Artachino, Al. Bogdan-Piteşti şi Nicolae Vermont).

***

1848 – Are loc Marea Adunare Naţională de la Blaj, în cadrul căreia românii ardeleni au adoptat programul Revoluţiei române din Transilvania, “Petiţiunea Naţională”.

***

1891 – Se înfiinţează Fundaţia Universitară Carol I, actuala Bibliotecă Universitară.

***

1924 – S-a născut prozatorul Petru Dumitriu (romane: “Cronică de familie”, “Incognito”, “Omul cu ochi cenuşii”; teatru: “Preludiu la Electra”, “Greşeala sau Procurorul Timpului”) (m.06.04.2002).

***

1877 – România îşi declară independenţa faţă de Imperiul Otoman, independenţă recunoscută prin Tratatul de la Berlin din 1878.

***

1838 – S-a născut Nicolae Grigorescu, pictor român (d.21.07.1907).

***

1861 – S-a înfiinţat, la Bucureşti, prima şcoală românească de medicină veterinară.

***

1942 – S-a născut Ştefan Câlţia, pictor român.

***

1916 – S–a născut juristul şi omul politic Corneliu Coposu, membru al Partidului Naţional Ţărănesc; secretar politic (1937–1947) al lui Iuliu Maniu; deţinut politic (1947–1964). Din decembrie 1989 a fost preşedinte al PNŢCD (m.11.11.1995).

***

1812 – A fost semnată Pacea de la Bucureşti prin care se încheia războiul ruso–turc (1806–1812). Basarabia intră în componenţa Rusiei.

***

1972 – A fost inaugurat Sistemul hidroenergetic Porţile de Fier I, cu o putere de 1050 MW, în partea românească şi tot atât în partea iugoslavă; lucrările sistemului au început în septembrie 1964.

***

1862 – Se constituie, la Bucuresti, “Societatea de dare la semn”, prima asociație sportivă din România.

***

1865 – S-a semnat la Paris Convenţia telegrafică internaţională, la care România a aderat la 27.07.1865.

***

1995 – Pentru prima dată, un român, Constantin Lăcătuşu, a reuşit să ajungă pe cel mai înalt vârf al lumii, Everest (8848 m).

***

1888 – S-a născut Eugeniu Speranţia, poet şi eseist (m.11.01.1972).

***

1920 – S-a născut poetul Geo Dumitrescu, membru fondator al Uniunii Scriitorilor din România, membru al Academiei Române («Nevoia de cercuri»,”Aventuri lirice»,”Libertatea de a trage cu puşca») (m.28.09.2004).

***

1910 – S-a născut pictorul Ion Ţuculescu (“Pană de păun”, “Femei la seceriş”) (m.29.07.1962).

***

1871 – S-a născut Garabet Ibrăileanu, critic, istoric şi teoretician literar, membru de onoare postmortem al Academiei Române. A fondat, împreună cu Constantin Stere, revista “Viaţa Românească” (m.10.03.1936).

***

1933 – S-a născut Eugen Simion, critic literar.

***

1889 – S-a născut G.F. Ciauşu, folclorist, cunoscut îndeosebi prin studiul etnografic comparatist “Superstiţiile poporului român în asemănare cu ale altor popoare vechi şi nouă” (1914), distins de Academia Română cu premiul “Adamachi” (m.14.01.1963).

***

1977 – A fost inaugurat Muzeul Tropaeum Traiani şi replica monumentului triumfal roman de la Adamclisi, restaurat de un grup de specialişti români.

***

1854 – S–a născut Constantin Gogu, matematician şi astronom, membru corespondent al Academiei Române (m.30.01.1897).

***

1883 – S–a născut pedagogul, memorialistul şi omul politic Onisifor Ghibu (m.31.10.1972).

***

1913 – S-a născut compozitorul şi dirijorul Constantin Silvestri (m.21.02.1969).

***

1956 – S-a născut scriitorul Mircea Cărtărescu.

Contents